英超弱隊爭氣 3月最佳將帥落入富咸般茅手上
2024年04月13日 09:01
東網電視
更多新聞短片
洛迪高梅尼斯(左)及伊拉奧拿(右)分別當選3月英超最佳球員、領隊。
英超公布3月各大最佳獎項,爆出大冷門,富咸前鋒洛迪高梅尼斯當選3月最佳球員,般尼茅夫主帥伊拉奧拿當選最佳領隊。
洛迪高梅尼斯上月英超射入4球及1次助攻,表現令人驚喜,順理成章成為3月最佳球員,亦係富咸近14年以來,第3位獲此殊榮嘅球員,另外2位已經要數到2001年嘅沙夏及2010年嘅舒華沙。
至於伊拉奧拿率領般尼茅夫上月英超4戰取得3勝1和,結果首次獲得月份最佳領隊,佢話:「呢個獎送畀球會,球員比我更值得拎呢個獎,佢哋令球隊取得成功。」
另外,曼聯前鋒拉舒福特對曼城,射入世界波,當選英超3月最佳入球,值得一提,今季英超8個月份最佳入球有4次由曼聯球員奪得,諾定咸森林門將素斯獲得3月最佳撲救獎。